tomron87/hebrew-wikipedia-sentences-corpus huggingface dataset:
במאובנים נמצאו שתי צורות: צורה חסונה וצורה עדינה יותר, ואלה ככל הנראה מעידים על דו-צורתיות זוויגית.
הדקוטרפטור חי בעידן הקרטיקון, בגיל המאסטריכט, והיה דומה מאוד לדינוניכוס: שניהם היו דינוזאורים מנוצים מהירים בעלי טפרים קטלניים (דינוניכוס פירושו "טופר מבעית").
ככל הנראה גם הדקוטרפטור צד בקבוצות.
ממבנה רגליו ניתן להסיק שהיה רץ מהיר למדי.
הוא מילא את הנישה של טורף רודף בינוני (5.5 מטר), בין הטירנוזאוריים הענקיים (7–12 מטר) לדרומאוזאוריים הבינוניים-קטנים (עד 2–3 מטר) והקטנים (פחות ממטר).
דקוטה בלו ריצ'רדס היא שחקנית אנגלייה.
הופעתה הראשונה, בגיל 12, הייתה בסרט מצפן הזהב, בו שיחקה את הדמות הראשית.
עוד בילדותה, לוהקה ריצ'רדס לתפקידים ראשיים בשני סרטים נוספים, "ילדת אשפתות" ו"סודות אחוזת הירח".
בנוסף היא גילמה את פרנקי פיצג'רלד בדור השלישי של הדרמה עטורת הפרסים "סקינס" מבית E4.
ריצ'רדס נולדה בדרום קנזינגטון, לונדון.
היא נקראה "דקוטה בלו" כיוון שאימה רצתה שם שהוא שילוב של צבע ומקום.
המשפחה עברה לסאסקס לאחר זמן קצר.
בבית הספר היא נרשמה למעט חוגי דרמה ולא השתתפה באופן פעיל בפעילויות החוגים הללו ובהצגות בית הספר.
למרות זאת, בהיותה בבית הספר היסודי, היא השתתפה בחוגי דרמה בסופי שבוע והפסידה לימודים כדי ללכת לאודישנים.
לאחר סיום לימודה בבית הספר היסודי, היא התחילה את לימודיה בבית ספר תיכון בעיר הוב שבמזרח סאסקס ובבית הספר למשחק K-Bis שבעיר ברייטון, בה היא מתגוררת כיום.
כאשר הייתה ריצ'רדס בת 9, אמה הקריאה לה את ספרי חומריו האפלים שהראשון בהם הוא מצפן הזהב ודקוטה הרגישה שהיא יכולה "להיות" הדמות הראשית - ליירה.
לאחר שראתה את ההצגה על הספר בתיאטרון המלכותי הלאומי, אמרה שהיא "פשוט רוצה להיות ליירה".
פיליפ פולמן, הסופר של ספרי חומריו האפלים, אמר ש"ברגע שראיתי את מבחן המסך של דקוטה, הבנתי שהחיפוש (אחר שחקנית לתפקיד ליירה) הסתיים".
כריס וייץ, במאי הסרט, הוסיף שריצ'רדס "הפכה את מה שהיה יכול להיות החלטה מאוד קשה (בחירת השחקנית המתאימה), לקלה".
מצפן הזהב יצא לאקרנים ברחבי העולם בדצמבר 2007. משחקה של ריצ'רדס תואר על ידי המבקרים כ- "יעיל", "עבודה ראויה", "משחק טוב" ו-"מקסים"; מבקר אחד קרא לה "ליהוק מצוין".
מבקר הסרטים של הגרדיאן, פיטר בראדשאו כתב בטורו: "ליירה מגולמת יפה על ידי השחקנית החדשה בת ה-13, דקוטה בלו ריצ'רדס, אם כי במבטא מעט פרחחי שבא והולך לו", בעוד מגזין הקולנוע אמפייר טען שהיא "נאבקת במבטא מחוספס".
רוג'ר איברט, מבקר סרטים וזוכה פרס פוליצר, השתפך וקרא לריצ'רדס "תגלית מענגת" שהייתה "יפה ואמיצה, חזקה, מיושבת בדעתה וכרזימטית ודי מתקבלת על הדעת כאדוניתו של דוב משוריין וכמגינת האבק" (אובייקטים בסרט).
בעונות 5 ו-6 (דור 3) של דרמת הנעורים סקינס, ריצ'רדס גילמה את דמותה האנדרוגנית משהו של פרנקי פיצג'רלד — נערה חכמה, אך ביישנית ומסוגרת.
הפרקים בהשתתפותה שודרו לראשונה ב 27 בינואר 2011. לכתחילה היא נבחנה לתפקיד ראשי אחר בדור 3: ליב מלוני; רק לקראת סוף תהליך האודישנים לדור 3, היא לוהקה כפרנקי.
כאשר נחשפה כחלק מדור 3 באוגוסט 2010, ריצ'רדס אמרה: "זהו שיגעון להיות חלק מתופעת סקינס, זוהי בחירה של סגנון-חיים בגלל תשומת הלב שבאה עם התפקיד".
בעונה 6 של סקינס, שהיא העונה השנייה שבה היא מופיעה, פרנקי משתנה בצורה דרמטית, בהופכה לדמות נשית, בעלת אופי מרדני ונטייה להרס-עצמי.
דקה או: דואה היא מטבל מצרי המכיל תערובת של עשבי תיבול, אגוזים (בדרך כלל אגוז לוז) ותבלינים (כגון כמון, כוסברה, קימל, שומשום ופלפל שחור).
בדרך כלל נאכלת כחלק ממנה ראשונה - ומשמשת מטבל ללחם או ירקות.
שם המטבל נגזר מהמילה הערבית "לכתוש" מכיוון שהתערובת נכתשת לאחר קלייתה לשם קבלת מרקם גרגרי שאינו דומה לאבקה או לממרח אחיד.
דקדוק השפה הקלינגונית נוצר על ידי מארק אוקרנד עבור הסדרה "מסע בין כוכבים".
הוא תואר לראשונה בספר המילון הקלינגוני .
קלינגונית היא לשון מדבק, בעלת יחסות רבות, וסידור ייחודי של חלקי הדיבר שהוא מושא-נושא-נשוא (OVS).
הדקדוק הקלינגוני הוא בעל מאפיינים דקדוקיים שאינם רגילים בשפות אנושיות רבות, במטרה ליצור את ההרגשה של שפה שאינה אנושית.
הפונטיקה וההגייה של השפה הקלינגונית פותחה כך שאף על פי שהיא מתבססת על צלילים אנושיים שאנשים יכולים ליצור, השפה עדיין תישמע חייזרית ולא אנושית.
לשם כך, הפונטיקה של קלינגונית בעלת אוסף ייחודי של עיצורים שאינם קיימים במלואם בשפות אנושיות.
אחד המאפיינים לכך הוא שבקלינגונית אין זוגות של עיצורים שההבדל ביניהם הוא קיום הקוליות או היעדרה (זאת אומרת האם מיתרי הקול זזים במהלך הנפקת העיצור או לא, כמו ההבדל בין ס ו-ז) מלבד ch-j ו-p-b, דבר שאינו נפוץ בשפות אחרות.
דבר נוסף הוא שאין בכלל עיצורים שורקים ורק עיצור וילוני יחיד, ושיש עיצורים גרוניים רבים (5 עיצורים ענבליים ועיצור סדקי, סותם, אטום- כמו א בלי תנועה).
בניגוד לעיצורים בקלינגונית, מערכת התנועות היא מערכת די נפוצה של 5 תנועות (a-e-i-o-u) כמו בעברית, אך הדיפתונגים מורכבים מכל צירוף של תנועה עם העיצורים y ו-w מלבד ow ו-uw (זאת אומרת ⟨ay⟩, ⟨ey⟩, ⟨Iy⟩, ⟨oy⟩, ⟨uy⟩, ⟨aw⟩, ⟨ew⟩ ⟨Iw⟩).
התנועותIPAהסברa/ɑ/כמו פתחe/ɛ/כמו צירהI/ɪ/כמו חיריקo/o/כמו חולםu/u/כמו שורוק
בקלינגונית קיימות שלוש קבוצות של שמות עצם, אשר מאפיינות רק את צורת הריבוי של שם העצם (אך אינן משפיעות על שאר היחסות): שמות עצם בעלי יכולת דיבור, חלקי גוף, וכל השאר.
בקלינגונית שמות עצם נוצרים או על ידי הוספת צורנים (סופיות ותחיליות) והרכב שמות עצם.
ניתן גם להפוך פועל לשם עצם על ידי הוספת סיומת 'wI, אשר הופכת את הפועל X ל"אחד שעושה X" (לדוגמה, "לירות" הופך לאדם שיורה, ו"לבנות" הופך לבנאי).
בקלינגונית אין צורת יידוע לשמות עצם.
יש בה חמישה סוגים של סיומות, אשר תמיד יבואו אחרי שם העצם בסדר הבא וממלאים תפקידי יחסות שונים:
המוספית הראשונה היא 'a' והיא משמשת להגדלה של שם עצם מסיום, לדוגמה, ghom זה קבוצה, ו-'ghom'a זה קהל.
המוספית השנייה היא Hom והיא משתמשת להקטנה של עצם מסוים, לדוגמה, yuQ זה כוכב לכת (planet) ו-yuQHom זה כוכב לכת קטן (planetoid).
המוספית השלישית היא oy והיא משמשת להבעת חיבה כלפי עצם מסוים, לדוגמה, vav זה אב (dad) ו-vavoy זה אבא (daddy).
ישנם שלושה סוגים של מוספיות של ריבוי אשר תלויות בסוג של שם העצם:
הסוג הראשון הוא ריבוי של שמות עצם בעלי היכולת לדבר, ולו מוסיפים את המוספית 'pu, לדוגמה: be'Hom זה ילדה אז 'be'Hompu זה ילדות.
הסוג השני הוא ריבוי של שמות שהם חלקים בגוף האדם ולו מוסיפים את המוספית 'Du ,לדוגמה: mIn זה עין, אז 'mInDu זה עיניים.
הסוג השלישי הוא ריבוי של כל שאר שמות העצם, ולו מוסיפים את המוספית mey, לדוגמה: yan זה חרב אז yanmey זה חרבות.
ניתן גם להשתמש בסיומת זו גם עבור שמות עצם שאינן מסוג זה (זאת אומרת שיכולים לדבר או חלקי גוף), בשביל לתאר שהם מפוזרים בכל מקום.
בקלינגונית יש מספר קטן מאוד של יוצאי דופן.
יש שלוש סיומות של דיוק, אשר מציינות את רמת הדיוק של שם עצם מסוים:
המוספית הראשונה היא qoq, והיא מייצגת שעצם הוא לא באמת, לדוגמה Qah זה עזרה ו-QaHqoq זה עזרה לא טובה, לא באמת עזרה.
המוספית השנייה היא Hey, והיא מייצגת שעצם שהדובר לא בטוח שהוא עצמו, לדוגמה, choH זה השינוי ו-choHHey זה שינוי לא בטוח על פי הדובר (apparent change).
המוספית השלישית היא 'na, והיא מייצגת אמינות כלפי עצם מסוים, לדוגמה, jup זה חבר ו-'jupna זה חבר אמת.
סוג זה מכיל 2 קבוצות של סיומות: סיומות של שייכות וסיומות של ספציפיקציה.
הסיומות של שייכות הן תלויות גוף, ועבור גוף ראשון ושני יש גם סיומות שונות עבור אם הדבר ששייך הוא בעל יכולת דיבור או שאינו בעל יכולת דיבור:
שייכות גוף ראשון יחיד גוף שני יחיד גוף שלישי יחיד גוף ראשון רבים גוף שני רבים גוף שלישי רבים בעל יכולת דיבור wIj lIj Daj maj raj chaj שאינו בעל יכולת דיבור 'wI 'lI 'ma 'ra
הסוג השני הוא ספציפיקציה, וישנן 2 סיומות כאלו.
הראשונה היא vam והיא מציינת אם שם העצם קרוב לדובר (כמו באנגלית this).
השנייה היא vetlh והיא מציינת אם שם העצם רחוק מן הדובר (כמו באנגלית that).
ישנן 5 סיומות מסוג חמישי אשר מציינות תפקיד תחבירי:
המוספית הראשונה היא Daq, והיא מייצגת המצאות במקום מסוים (לוקטיב), לדוגמה, juHmaj זה הבית שלנו ו-juHmajDaq זה בתוך הבית שלנו.
המוספית השנייה היא 'vo, והיא מייצגת המצאות רחוק ממקום מסוים (אבלטיב), לדוגמה, qoj זה מצוק ו-'qojvo זה הרחק מהמצוק.
המוספית השלישית היא 'mo, והיא מייצגת המצאות במצב בגלל משהו (סיבתיות), לדוגמה, 'ghu זה המצב ו-'ghu'mo זה בגלל המצב.
המוספית הרביעית היא vaD, והיא מייצגת עצם בשביל מישהו (דאטיב), לדוגמה, 'je'wI זה קונה ו-je'wI'vaD זה לקונה.
המוספית החמישית מייצגת ששם עצם הוא הטופיק של המשפט או כמה משפטים, והמוספית היא 'e'.
בקלינגונית הפעלים מוטים לפי אספקט, אך לא זמן (בשביל לתאר זמן, ניתן להוסיף מילות לתיאור זמן כמו לפני שנה או בוקר וסיומות אספקט), כך שכל פועל מוטה על ידי תחילית לפי גוף המושא ונושא.
בקלינגונית אין צורת שם פועל, ואת תפקיד זה ממלא השורש של הפועל (ללא מוספיות).
נושאמושאללא מושאאניאת/ההוא/היא/זהאנחנואתם/ןהם/ןאני jI- qa-vI- Sa-vI-את/ה bI-cho- Da-ju- Da-הוא/היא/זה חסרmu-Du-חסרnu-lI-חסראנחנו ma- pI-wI- re-DI-אתם/ן Su-tu- bo-che- bo-הם/ןחסרmu-nI-lu-nu-lI-חסר
כמו לשמות עצם, גם פעלים מקבילים סיומות לציון תפקידים תחבירים שונים.
ישנן 2 סיומת ששייכות לסוג זה, והן סיומת הרפלקסיביות וסיומת הרקיפרוקאלית:
הסיומת הראשונה היא egh', והיא מוספת לפועל בשביל לציין כי הפעולה היא רפלקסיבית, זאת אומרת שהנושא הוא גם במושא (שקול למילים עצמו, עצמי וכדומה).
הסיומת השנייה היא chuq והיא מוספית לפועל בשביל לציין כי הפעולה היא רקיפרוקאלית.
(שקול ל"אחד את השני" בעברית).
ישנן 5 מוספיות מסוג זה, אשר עוסקות ברצון הנושא בביצוע הפעולה:
המוספית הראשונה היא nIS, והיא מציינת כי הדובר צריך או נדרש לבצע את הפעולה.
המוספית השנייה היא qang, והיא מציינת כי הנושא רוצה או מעוניין לבצע את הפעולה.
המוספית השלישית היא rup, והיא מציינת כי הדובר מעוניין להשלים את הפעולה.
המוספית הרביעית היא beH, והיא מציינת כי הנושא אורגן והופעל בשביל לסיים את הפעולה.
סיומת זו משמשת כאשר הנושא הוא מכשיר, כאשר המוספית הקודמת משמשת כאשר הנושא הוא חי.
המוספית החמישית היא vIp, והיא מציינת כי מפחיד או חושש לבצע את הפעולה.
קיימים 2 סיומות ששייכות לסוג זה, אשר עוסקות בשינוי פעולת הפועל:
הסיומת הראשונה היא choH, והיא מציינת כי הפועל שינה מצב, התחיל, הופסק, הוגבר וכדומה.
לדוגמה yIt זה הוא הלך ו-yItchoH זה הוא התחיל ללכת.
הסיומת השנייה היא 'qa, והיא מציינת כי הפועל הופסק אך עכשיו הותחל מחדש.
(דומה לתחילית -re בשפה האנגלית)
קיימת רק סיומת יחידה מסוג זה, והיא moH אשר מציינת סיבה.
סיומת זו מציינת כי הנושא גורם למושא לעשות משהו.
אם הפועל אליו המוספית מצורפת הוא פועל יוצא, אז המושא הישיר הופך למושא עקיף.
מילים רבות בקלינגונית נוצרת על ידי הוספה לפועל סיומת זו, לדוגמה הפועל לנקות (Say'moH) נוצר על ידי הוספת המוספית לפועל להיות נקי ('Say).
סוג חמישי: יכולת ונושא שאינו ידוע
ישנן 2 סיומות (שאינן קשורות) בלבד מסוג זה:
הסיומת הראשונה היא 'lu והיא מציינת כי הנושא איננו ידוע או רלוונטי, שקול לעברת מישהוא\מישהיא\ משהו.
מוספית זו יכולה להופיע ללא תחילית או עם תחילית של גוף שלישי כנושא.
הסיומת השנייה היא laH והיא מציינת יכולת של ביצוע הפעולה, שקול לעברית "יכול ל-X".
ישנן 4 סיומות מסוג זה, אשר עוסקות בדעתו של הדובר בנושא הפעולה:
הסיומת הראשונה היא 'chu, והיא מציינת כי הדובר חושב שהפעולה בוצעה בדרך הטובה ביותר שהיה אפשרי.
הסיומת השנייה היא bej, והיא מציינת כי הדובר חושב שהפעולה בטוח מתקיימת.
הסיומת השלישית היא 'law, והיא מציינת כי הדובר איננו בטוח כי הפעולה מתקיימת.
הסיומת הרביעית היא 'ba, והיא מציינת כי הדובר חושב שברור וטריוויאלי כי הפעולה מתקיימת.
ישנן 4 מוספיות מסוג זה, אשר מציינות מאפיינים של אספקט וזמן:
המוספית הראשונה היא 'pu והיא מציינת כי פעולה זו הושלמה ונגמרה.
המוספית השנייה היא 'ta והיא מציינת כי הפעולה נגמרה ואף מדגיש כי היא נגרמה בכוונת תחילה.
המוספית השלישית היא taH, והיא מציינת כי הפעולה היא מתמשכת.
המוספית הרביעית היא 'lI, והיא מציינת כי פעולה היא ממושכת אך בעלת נקודת סוף ידועה.
קיים רק סיומת אחת מסוג זה, והיא neS אשר מצורפת בפנייה למפקד או משהו ממעד פוליטי, חברתי או צבאי מעל הדובר, או ברצון להיות מנומס.
ישנן 11 מוספיות אשר משתייכות לסוג זה, והן מתחלקות ל-5 קטגוריות: יוצרי שמות עצם, מודוס, זמן, סיבה ויחסות.
הקטגוריה הראשונה היא יוצרי שמות עצם, זאת אומרת פעלים שמוסיפים להם מוספיות בשביל להפוך אותם לשמות.
יש 2 סיומות בקטגוריה זו:
הסיומת הראשונה היא 'wI, והיא מציינת כי הפועל הופך לשם עצם שהוא אדם אשר מבצע את הפעולה (שקול לאנגלית Xer).
הסיומת השנייה היא ghach, והיא הופכת את הפועל לשם עצם אשר מציין את הפועל (דומה שם פעולה בעברית).
הקטגוריה השנייה היא מודוס, וסיומות אלו מציינות מאפיינים של מודוס.
הסיומת הראשונה היא 'a', והיא הופכת את המשפט לשאלת כן ולא.
(לפירוט נוסף ניתן לראות בהמשך)
הסיומת השנייה היא jaj, והיא מציינת רצון או בקשה של הדובר.
הקטגוריה השלישית היא זמן, וסיומות זו מציינות יחס של זמן בין 2 פעולות או יותר.
יש 3 סיומות בקטגוריה זו:
הסיומת הראשונה היא 'pa, והיא מציינת כי הפעולה הזו התרחשה כרונולוגית לפני פעולה אחרת.
הסיומת השנייה היא vIS, והיא מציינת כי הפעולות מתרחשות באותו הזמן.
הסיומת השלישית היא 'DI, והיא מציינת כי פעולה זו מתרחשת ישר אחרי הפעולה הקודמת.
הקטגוריה הרביעית היא סיבה, וסיומות זו מציינות יחס של סיבה בין 2 פעולות או יותר.
יש 2 סיומות מקטגוריה זו:
הסיומת הראשונה היא chugh, והיא מציינת כי הפועל יתרחש אם הפועל הקודם יתרחש.
הסיומת השנייה היא 'mo, והיא מציינת כי פעולה זו מתרחשת בגלל הפועל הקודם.
הסיומת הראשונה היא bogh, ומשתמשים בה בשביל ליצור משפט מרוכב.
הסיומת השנייה היא meH, בשביל ליצור קשר של סיבה בין הפעלים.
מוספיות זזות הן מוספיות שאין להן מקום ספציפי בסדר לאחר הפועל, אלא יכולות להופיע לפני או אחרי כל שאר המוספיות, ולך הן מכונות זזות (rovers, בקלינגונית 'lengwI), אך סדר המוספיות משפיע על המשמעות.
המוספית הראשונה היא 'be, והיא שוללת את הפעולה.
המוספית השנייה היא 'Qo והיא שוללת את הציווי.
ניתן לראות כי משתמשים במוספית זו רק לצווי, ובמוספית 'be לפעלים אחרים.
המוספית השלישית היא 'qu והיא מדגישה ומחזקת את הפעולה.
המוספית הרביעית היא 'Ha, והיא הופכת את משמעות הפעולה.
כמו בתחיליות רגילות של פעלים, צורת הציווי היא מוטת לפי מושא, אך הנושא הוא רק גוף שני (יחיד ורבים).
נושאמושא ללא מושא אני הוא/היא/זה אנחנו הם/ןאת/הyI- HI- yI- gho- tI-אתם/ןpe-
בקלינגונית אין מילות תואר ותפקידם מתמלא על ידי פעלים.
ישנן שתי אופציות לסידור הפועל ושם העצם.
כאשר הפועל לפני, אז זה שקול לכך שמתממשים בפועל להיות, לדוגמה yIQ wep זה המעיל או רטוב, וכאשר שם העצם לפני, אז זה שקול לכך שלא צריך להשתמש בפועל להיות, לדוגמה wep yIQ זה המעיל הרטוב.
(wep זה מעיל, yIQ זה רטוב).
ניתן להוסיף לפועל תיאורים זזים, כמו 'qu ו-'Ha, או סיומות של פעלים מסוג חמישי, כמו 'pa.
בקלינגונית, כינויי הגוף משמשים גם כפועל "להיות" לפי הטיית גוף (כמו בעברית, i am man, שקול ל-"אני אדם", וזה שקול ל-"loD jIH").
לכן, כינויי גוף יכולים לקבל סיומות של פעלים כמו כל פועל אחר.
נושא שאינו כינויי גוף יופיע לאחר כינויי הגוף עם הסיומת 'e'.
בגוף שלישי (יחיד ורבים) יש הבחנה (דומה לצורת הריבוי) בין בעלי יכולת דיבור ושאינם בעלי יכולת דיבור.
כינויי גוף גוף ראשוןיחיד גוף שנייחיד גוף שלישייחיד גוף ראשוןרבים גוף שנירבים גוף שלישירבים בעל יכולת דיבור jIH SoH ghaH maH tlhIH chaH שאינו בעל יכולת דיבור 'oH bIH
בקלינגונית ישנן 7 מילות קישור והן מתחלקות לשתי קבוצות: קישור בין משפטים (4) וקישור בין מילים (3): יש שלושה זוגות מילות קישור שקולות, בכל זוג יש גרסה המקשרת בין משפטים וגרסה המקשרת בין מילים והן (קישור מילים וקישור משפטים בהתאמה) וגם (je,ej) או (joq,qoj) ואו בררני (ghap,pagh).
בנוסף לכך, מילת הקישור בין מפשטים ach' משמשת לניגוד (כמו המילה העברית אבל).
תואר הפועל בדרך כלל יבוא בתחילת המשפט, אך תיאורי זמן תמיד יבואו ראשונים בסדר תיאורי הפועל.
ניתן להוסיף לתיאורי הפועל את הסיומת 'Ha בשביל ליצור שלילה של תואר הפועל.
בקלינגונית שיטת הספירה היא שיטה עשרונית, והמספרים הולכים מגדול לקטן כך שהחזקות של עשר הם סיומות.
הסיומת DIch מוספת (למספר היחידות) בשביל להפוך מספר למספר סדור, בעוד שהסיומת logh מוספת בשביל לציין את כמות הפעמים שפעלה חוזרת על עצמה.
משפט פשוט בנוי מפועל אחד עם נושא (לא חובה במושא), כך שחובה תחילית לפועל, מכאן משפט פשוט יכול לכלול מילה אחת בלבד, אשר בנויה מפועל עם תחיליות ומוספיות.
משפט מרוכב בנוי מכמה משפטים פשוטים אשר קשורים על ידי מילות הקישור הנ"ל (או, וגם, אבל, או בררני), אך גם בדרכים הבאים:
ניתן להסתכל על משפט שלם כמושא לפועל על ידי הוספת המילה 'e' בתחילת המשפט.
ישנן 4 צורות השוואה בקלינגונית אשר מבוססות על מילות יחס:
"M A law' N A puS", וצורה זו שקולה בעברית למשפט "M הוא יותר A מ-N".
לדוגמה, qachvam chu' law' juHlIj chu' puS (הבניין הזה יותר חדש מהבית שלך.
'chu – להיות חדש, qachvam – בניין, juH – בית).
"N A law' Hoch A puS", וצורה זו שקולה בעברית למשפט "N הוא בעל הכי הרבה מתכונה A".
tlhaQ – להיות מצחיק, qID – בדיחה).
ניתן לראות כי צורת השוואה זו היא מקרה פרטי של צורת ההשוואה הראשונה, כאשר Hoch אומר כולם.
"Hoch A law' N A puS", וצורה זו שקולה בעברית למשפט "N הוא בעל הכי פחות מתכונה A".
לדוגמה, Hoch quv law' verengnan quv puS (פרנגים הם הכי פחות מכובדים.
verengnan – פרנגי, quS – להיות מכובד).
ניתן לראות מאותה סיבה כי גם צורת ההשוואה הזו היא תת-מקרה של צורת ההשוואה הראשונה.
" A M N rur", וצורה זו שקולה בעברית למשפט "N הוא בעל תכונה A כמו M".
לדוגמה, IQ rav rur' (הוא עצוב כמו הרצפה.
IQ' – להיות עצוב, rav – רצפה).
כדי להפוך משפט לשאלה מוסיפים את הסיומת 'a' בהתאם למטרת השאלה.
המילה ל"כן" היא HISlaH או HIja' והמילה ל"לא" היא ghobe'.
בשביל ליצור שאלות שאינן כן ולא, מוסיפים את מילות השאלה הבאות: chay (איך), ghorgh (מתי), nuq (מה), nuqDaq (איפה), qatlh (למה), ar' (כמה), ו-Iv' (מי).
מילות השאלה nuq ו-Iv' יופיעו במשפט במקומם הדקדוקי בהתאם לשאלה, זאת אומרת במקום הנושא או המושא.
מילת השאלה ar' תופיע לאחר שם העצם עליו השאלה מכוונת.
דקדקגו הוא מנוע חיפוש שמדגיש את הגנת פרטיות המשתמש ונמנע מיצירת "בועת פילטר" שמנחשת את אופי החיפושים הרלוונטיים למשתמש.
דקדקגו נבדל ממנועי חיפוש אחרים בכך שהוא לא מתחקה אחר תוצאות המשתמשים, כמו גם, מאחזר את אותן תוצאות לכל המשתמשים שחיפשו מושג זהה ואינו נותן תוקף לשיקולים זרים בתוצאות החיפוש.
יתרה מכך, דקדקגו מעדיף לאחזר מידע ממעט מקורות מידע איכותיים מאשר מהרבה מקורות מידע שאינם איכותיים.
תוצאות החיפוש של דקדקגו הן קומפילציה של "בערך 50" מקורות מידע (duck.co).
בין היתר, הוא מאחזר מידע מאתרי "מיקור המונים" כמו ויקיפדיה, ממנועי חיפוש אחרים כמו: Yandex, Yahoo!, Bing ו-Yummly ומזחלן הרשת שלו עצמו, דקדקבוט .
דקדקגו הוקמה בשנת 2008 על ידי היזם גבריאל ויינברג.
מטה החברה נמצא בפאולי , פנסילבניה, אשר בפילדלפיה, ארצות הברית.
שם החברה – מקורו – בשמו של משחק הילדים Duck, duck, goose.
בעבר, דקדקגו מומנה על ידי ויינברג עצמו וכעת היא ממומנת על ידי פרסומות ושותפויות עם מספר חברות.
בספטמבר 2011, דקדקגו העסיקה את העובד הראשון שלה (MIXERGY).
כעבור חודש, ה-Union Square Ventures השקיעה בדקדקגו.
באפריל 2011, האתר אלכסה דיווח על גידול של 51% בשיעור המשתמשים במנוע החיפוש במהלך תקופה בת 3 חודשים.
באותו זמן, ויינברג טען שהכנסותיו עומדות על 115,000 דולר ב-2011, בעוד שבחברה מועסקים 3 עובדים בלבד.
נתוני תעבורת הרשת של מנוע החיפוש דקדקגו עצמו, הראו שבאוגוסט 2012 נרשמו 1,393,644 ביקורים באתר ליום; לעומת ממוצע של 39,406 ביקורים ליום באפריל 2010 (duckduckgo.com).
בסוף שנת 2012 ה"וושינגטון פוסט" תיאר את תופעת הדקדקגו במילים:
בעקבות עדכון מדיניות הפרטיות של חברת "גוגל" ב-1 במרץ 2012, שכלל איחוד מידע של משתמשים מהשירותים שונים שהיא מספקת, הוא החל לקבל המלצות בעיתונות, והפופולריות של "דקדקגו" גדלה.
בתגובה רכשה גוגל את הדומיין Duck.com והפנתה אותו ל-google.com.
בשנת 2018, לאחר תלונות מתמשכות, הסכימה גוגל להעביר את הדומיין ל"דקדקגו".
ביוני 2013 קיבלה "דקדקגו" דחיפה נוספת, בעקבות חשיפת תוכנית הביון פריזמה שמפעילה הסוכנות לביטחון לאומי (NSA) של ארצות הברית מאז 2007.
ביולי 2019 דיווח מייסד החברה גבריאל ויינברג כי היא גייסה מאז הקמתה רק 13 מיליון דולר, אך היא רווחית ומעסיקה 55 עובדים בלבד.
בשנת 2021, החל קהל המאמינים של תאוריית הקשר QAnon לפנות ל"דקדקגו" כחלופה מומלצת "גוגל".
בטענה ש"גוגל" מצנזרת תוצאות חיפוש.
אך בעקבות הפלישה הרוסית לאוקראינה הודיע מנוע החיפוש כי אתרים המזוהים עם התקשורת הממלכתית הרוסית ידורגו נמוך יותר בתוצאות החיפוש שלו, וספג ביקורת מחוגי הימין הקיצוני בארצות הברית.
דקדקגו בנוי בעיקרו על חיפוש API ממספר ספקים ולכן הוא אופיין כמנוע חיפוש "היברידי".
עם זאת, דקדקגו מפיק עמודי תוכן משל עצמו.
חלק מקוד המקור של מנוע החיפוש הוא תוכנה חופשית הממוקמת בשירות האחסון של GitHub תחת רישיון crunchbase.com) Apache 2.0).
מנוע החיפוש כתוב בשפת Perl ומורץ על ידי nginx, FreeBSD ו-Linux (אתר קהילת המשתמשים של DuckDuckGo).
כמנוע חיפוש שחרת על דגלו את פרטיות המשתמש, דקדקגו אינו מאחסן כתובות IP, אינו הופך מידע על המשתמש לאלוגריתמים ומשתמש ב"עוגיות" רק כשיש צורך.
פועל יוצא הוא שמנוע החיפוש אינו אוסף ואינו משתף את המידע הפרטי על המשתמש.
דקדקגו אמנם משתמש באלוגריתמים בנוגע למונחי החיפוש שנעשה בהם שימוש, ושומר את כל שאילתות החיפוש של המשתמש, אך לא בצורה שמאפשרת לזהות את מבצע השאילתה.
כלומר, אם המשתמש ביקר באתר מסחרי, דקדקגו לא יראה מודעות פרסום הקשורות לחיפושים הקודמים שלו.
בהתאם לכך, מודעות הפרסום המוצגות במנוע החיפוש מבוססות על שאילתות החיפוש בלבד.
דקדקגו לא עוקב אחר המשתמש בין אם הוא במצב של גלישה פרטית ובין אם לאו (duckduckgo.com).
איכות תוצאות החיפוש השתפרה על ידי מחיקת תוצאות של חברות שהן "טחנות תוכן" .
הפורמט הפשטני והפרקטי של דקדקגו השתנה מיום הקמתו וב-21 במאי 2014, הושקה גרסה מחודשת שלו שהתמקדה בתשובות חכמות והציגה מראה מתוחכם יותר.
הגרסה החדשה כללה שיפורים רבים חדשים כמו תמונות, חיפוש מקומי, הצעות חיפוש אוטומטיות, מזג אוויר, מתכונים ועוד.
דקדקגו מציג תוצאות מידיות, המופיעות בחלק העליון של דף החיפוש.
אלה מכונות גם zeroclickinfo, שכן כוונתן לספק למשתמש את מה שהוא חיפש בדף התוצאות עצמו, כך שהוא לא יצטרך להקליק על התוצאות.
פלטפורמת ה"תשובות המידיות", נקראת "דקדקהאק" .
המשתמש יכול לפתח את התשובה המידית שקיבל ולהמשיך לנתב את החיפוש באופן אינטראקטיבי על ידי שינוי המבנה של מנוע החיפוש.
בפברואר 2017 היו 1190 תשובות מידיות פעילות (אתר קהילת המשתמשים של DuckDuckGo).
בדקדקגו המשתמש יכול להתאים את מנוע החיפוש לפי צרכיו האישיים, בשל היותו בנוי על קוד פתוח.
אפשר לשנות את מראה מנוע החיפוש על ידי בחירה באחת מתוך 6 ערכות נושא אפשריות וכן לשנות את סגנון הכתב, רוחב הדף וכו'.
כמו כן, למשתמש ישנה האפשרות להסתיר את הפרסומות במנוע החיפוש.
דקדקגו גם מציע אפשרות להתאים את החיפוש לפי אזור מסוים ולשמור את הגדרות החיפוש בענן באמצעות סיסמה ולטעון את אותן ההגדרות בכל מחשב בעזרת שימוש באותה סיסמה.
מעבר לכך, תוצאות החיפוש מסווגות לפי קטגוריות וכך נחסך זמן רב עבור המשתמש.
אין עימוד של תוצאות החיפוש ואפשר לראות את כולן על ידי גלילה למעלה ולמטה של הדף.
זהו יתרון משמעותי לאור ממצאיו של מחקר שהראה כי רק 5% מהמשתמשים בעולם, מבקרים בעמודים שמעבר לעמוד מס' 4 בדפי התוצאות.
דקדקגו מציע גם קיצורי מקלדת.
למשל, בעזרת מקשי j ו-k אפשר לדלג בין התוצאות.
באוגוסט 2010, דקדקגו הוסיף למנוע החיפוש שלו אפשרות לחיפוש אנונימי דרך רשת השירותים הנסתרים של Tor.
אחד הפיצ'רים העיקריים של דקדקגו הוא פקודות "!Bang", שנותנות למשתמש את היכולת לחפש בקלות ובנוחות באתרים ספציפיים – בעזרת שימוש במנוע החיפוש של האתר עצמו, באם הוא קיים וזמין.
לדוגמה, שאילתת החיפוש המשלבת את מילת המפתח !a, תאחזר באופן מידי תוצאות מאתר Amazon.
המשתמש יכול ליצור מילת מפתח משלו לחיפוש מסוים ואפשר לכותבן לפני או אחרי נושא החיפוש.
לדקדקגו – פיצ'ר המציג את הפרופיל של חברים ברשת חברתית מסוימת בעזרת הקלדת שם המדיה בתוך גרשיים כאשר לפניה סימן @ (לדוגמה: '@VivekSonchhatra').
לזכותו של דקדקגו נרשמו מספר הישגים בעצם הוספתו כמנוע חיפוש מובנה בדפדפנים וסביבות הפעלה ספורים - לעיתים, על חשבון מנועי חיפוש ותיקים יותר ופופולריים: בסוף 2010, Trisquel, Linux Mint ו-Midori, הגדירו את דקדקגו כברירת המחדל של מנוע החיפוש שלהם.
באוגוסט 2013, GNOME שינתה את מנוע ברירת המחדל שלה מגוגל לדקדקגו ובמרץ 2014, Pale Moon כלל את דקדקגו כמנוע חיפוש מובנה והציג אותו בדף הבית שלו.
בנובמבר 2014, Mozilla הוסיף את דקדקגו כאפשרות חיפוש בדפדפן FireFox 33.1. ההישג המשמעותי ביותר היה אולי כשב-2014 אפל הודיעה כי דקדקגו ייכלל כאפשרות חיפוש בשתי מערכות ההפעלה: IOS8 וגם OS X Yosemite.
ביוני 2013, דקדקגו דיווח על עליה משמעותית בתעבורת הרשת שלו; על פי חשבון הטוויטר של האתר, ביום שני ה-14 ביוני 2013, נעשו בו 3 מיליון חיפושים ישירים ליום.
יש המייחסים נתונים אלה למודעות הגואה לפיקוח הממשלתי האמריקני על החיפושים באינטרנט.
על אף הגידול בהיקף השימוש במנוע החיפוש, סמוך למועד ההשקה הוא לא היה גדל מספיק כדי לשקף שינוי מוחשי מצד ציבור המחפשים, ייתכן שהדבר נבא מכך שלא הייתה מספיק מודעות של ציבור המשתמשים לנושא הפרטיות ברשת.
מצד שני ניתן לראות בעלייה בתעבורת הרשת של דקדקגו הישג מרשים יותר בהתחשב בכך שהיה מחסור במודעות נרחבת לקיומו.
ב-23 במרץ 2015, לראשונה בהיסטוריה של מנוע החיפוש, דקדקגו אחזר יותר מ-9 מיליון חיפושים.
באותו חודש, מנוע החיפוש גם אחזר למעלה מ-250 מיליון תוצאות שהיה לשיא נוסף שרשמה החברה (duckduck.com).
בספטמבר 2016, מנוע החיפוש צבר 4 מיליון כניסות ליום.
נכון לפברואר 2021, מנוע החיפוש מקבל בממוצע כ-100 מיליון שאילתות מדי יום.
דקוטה לואיס מאייר הוא נחת אמריקאי שעוטר במדליית הכבוד על גבורתו במלחמת אפגניסטן.
מאייר נולד וגדל בעיירה קולומביה, קנטקי.
לאחר סיום לימודיו בתיכון התגייס בשנת 2006 ל-חיל הנחתים של ארצות הברית.
הוא עבר הכשרה כלוחם חי"ר ובהמשך הכשרה כצלף.
בשנת 2007 הוצב בגדוד ה-3 שברגימנט הנחתים ה-3 ולחם בעיראק.
ב-8 בספטמבר 2009 היה מאייר חלק מכוח יועצים אמריקנים שסופח לכוחות ביטחון אפגנים אשר פעל בעמק גנג'גאל הסמוך לגבול פקיסטן.
הכוח המשולב נפל למארב ונאלץ ללחום בתנאי נחיתות קשים כנגד כמאה פעילי טליבאן, כאשר חלק ניכר מאנשי הכוח נפצעו.
לאחר הקרב הוחלט בשנת 2011 להעניק למאייר, בשל הגבורה שהפגין בשדה הקרב, את מדליית הכבוד.
הטקס התקיים ב-15 בספטמבר 2011, והעיטור ניתן מידי נשיא ארצות הברית דאז, ברק אובמה.
מאייר ביקש שבאותה שעה יתקיימו בו-זמנית תפילות הנצחה במקומות נוספים כדי לכבד את זכרם של עמיתיו שמתו או נפצעו אנושות במהלך המארב וניסיונות החילוץ שלו.
בשנת 2011 פרסם תאגיד העיתונות מקלאצ'י תחקיר על הקרב והנסיבות שהביאו להענקת העיטור.
מההצהרות בשבועה של מאייר ואחרים שהשתתפו בקרב עולה שרוב מעשי הגבורה שמתוארים בסיפור המעשה כלל לא אירעו.
התחקיר מוסיף וקובע כי המדליה של מאייר אושרה בעקבות לחץ שהופעל על הפנטגון להעניק יותר מדליות כבוד בגלל המעט יחסית שהוענקו במלחמות באפגניסטן ובעיראק.
יחד עם זאת, המאמר הדגיש כי מאייר "לכל הדעות ראוי לעיטור".
בתגובה לממצאים של מקלאצ'י, טען הצבא שהוא עומד מאחורי המלצות הליך הבדיקה הפורמלי שמצאו את מאייר ראוי לעיטור.
מאייר פרש מן השירות בשנת 2010. לאחר שחרורו ניסה להתאבד ואובחן כסובל מתסמונת פוסט טראומה.
כשנשאל על חייו אחרי המלחמה הוא אמר:
"מה שיש לרוב הבחורים זה אשמה, תסכול...
חבר'ה שאיבדת, אחים ואחיות נפלו שם לידך, אבל אתה חזרת הביתה...
אמרתי לעצמי, אם אתה באמת רוצה ללכת בדרך הזאת, קח את האקדח, תכניס בו כדור ותעשה את זה, אם זה כל כך גרוע.
תעשה את מה שצריך לעשות כדי להשאיר שריטה".
מאייר היה נשוי לבריסטול פיילין, בתה של שרה פיילין.
הם התגרשו לאחר שהיו נשואים במשך כשנתיים.
החל משנת 2015, מאייר יושב במועצה המייעצת של VETPAW, ארגון של יוצאי צבא ארצות הברית המוקדש להגנה על חיות הבר באפריקה.
הוא פעיל גם בארגון Hiring Our Heroes, שפועל לחבר בין פורשי צבא לעסקים על מנת ליצור הזדמנויות תעסקתיות לפורשים.
צ'רי קראולי הידועה יותר בשם הבמה שלה, דקוטה קאי היא מתאבקת ניו זילנדית.
ניו זילנד והמעבר לאוסטרליה (2007–2016)
איווי ערכה את הופעת הבכורה שלה בזירה בדצמבר 2007 בארגון בשם Impact Pro Wrestling, הממוקם באוקלנד.
בספטמבר 2011 היא ערכה את הבכורה שלה בארגון האוסטרלי PWAA בניצחון על קלי סקייטר.
כעבור שנה, איווי הפכה לאלופת הנשים הראשונה של הארגון IPW, ושבוע לאחר מכן זכתה בתואר נוסף לאחר ניצחון בגמר על ג'סי מקאיי.
איווי ערכה את הופעת הבכורה שלה בארגון הנשים Shimmer ב-6 באפריל 2013 בקרב מחומש.
בארגון רשמה ניצחונות על קימבר לי, ריה אוריילי וניקול מת'יוס.
ב-19 באפריל 2013 ערכה את הופעת הבכורה שלה בארגון Shine כשהיא מפסידה למרסדס מרטינז.
שנה לאחר מכן איווי וסקייטר הפסידו לליבה בייטס ומיה יים בקרב על אליפות הזוגות של הארגון.
ב-6 בדצמבר 2015 איווי ערכה את הופעת הבכורה שלה בארגון היפני Stardom כשהקרב הראשון שלה היה הזכייה באליפות השלישיות של הארגון ביחד עם הירויו מטסומוטו וקלי סקייטר.
הן הפסידו את התואר ב-28 בפברואר 2016 לאיאו שיראי, קיירי הוג'ו (לימים, קיירי סיין) ומאיו איוואטאני.
ב-14 באוקטובר 2015 במסגרת התוכנית NXT קראולי התחרתה תחת שם הבמה איווי בהפסד לניה ג'קס בקרב הבכורה של ג'קס.
חודשיים לאחר מכן, קראולי חתמה על חוזה ב-WWE.
ולאחר כמה חודשים נודע שהיא תיטול חלק בטורניר הנשים לזכר מאי יאנג תחת השם דקוטה קאי.
בסיבוב הראשון ניצחה קאי את קאוויטה דווי, בסיבוב השני גברה על ריאה ריפלי, אך ברבע הגמר הודחה על ידי קיירי סיין.
ב-25 באוקטובר 2017 קאי ערכה את קרב הבכורה הטלוויזיוני שלה בקרב באטל רויאל, שבו היא הודחה על ידי סייג' בקט.
ב-10 בינואר 2018 קאי נוצחה על ידי שיינה בייזלר, לאחר שהשופט החליט לעצור את הקרב בשל תקיפותיה הבלתי פוסקות של בייזלר.
ב-14 במרץ קאי השיגה את ניצחון הבכורה שלה לאחר שניצחה את לייסי אוואנס.
קאי נטלה חלק במופע המקדים לאירוע רסלמניה 34, בקרב באטל רויאל נשים לצד כמה מתאבקות נוספות מ-NXT.
ב-30 במאי קאי התמודדה מול שיינה בייזלר על אליפות הנשים של NXT והפסידה לה.
ב-20 ביוני קאי נוצחה על ידי ביאנקה בלאייר ושבועיים לאחר מכן, ב-4 ביולי, קאי ניצחה את סנטנה גארט.
ב-29 באוגוסט, דקוטה קאי גברה על אלייה.
ב-19 בספטמבר, קאי ודיאונה פוראזו הפסידו בקרב זוגות לאלייה ולייסי אוואנס.
ב-24 באוקטובר, קאי ניצחה את קילר קלי בפרק השני של התוכנית NXT UK.
בתוכנית NXT UK ששודרה ב-7 בנובמבר (אך הוקלטה ב-29 בספטמבר), קאי נוצחה על ידי טוני סטורם.
באותו התאריך (בתוכנית NXT שהוקלטה ב-17 באוקטובר), קאי גברה על טיינרה קונטי.
ב-14 בנובמבר, קאי לקחה חלק בטורניר אשר קבע את אלופת הנשים הראשונה של NXT UK, כשבסיבוב הראשון היא ניצחה את נינה סמואלס, אך בשבוע לאחר מכן הפסידה בסיבוב השני לריאה ריפלי.
ב-5 בדצמבר במסגרת התוכנית NXT, קאי הפסידה לשיינה בייזלר.
במופע שאינו שודר לטלוויזיה, שהתקיים ב-7 בדצמבר, קאי ספגה פציעה במהלך קרב שבו חברה לשורותיהן של קיירי סיין וקנדיס לאריי נגד שיינה בייזלר, ג'זמין דיוק ומרינה שפיר.
לאחר מכן, נודע שקאי קרעה את הרצועה הצולבת הקדמית והיא תיעדר מפעילות במשך כשישה עד תשעה חודשים.
ב-19 בדצמבר (שודר בתאריך זה, אך התקיים למעשה ב-28 בנובמבר), קאי ואיאו שיראי ניצחו את ג'זמין דיוק ומרינה שפיר.
ב-25 בספטמבר 2019 בתוכנית NXT, קאי שבה לזירה וגברה בקרב יחידים על טיינרה קונטי.
שבועיים לאחר מכן, קאי נוצחה על ידי ביאנקה בלאייר.
ב-23 באוקטובר בתוכנית NXT, קאי וטיגן נוקס ניצחו את ג'זמין דיוק ומרינה שפיר בקרב אשר קבע את זהות המועמדות לאליפות זוגות הנשים של ה-WWE לקרב אשר התקיים בשבוע לאחר מכן.
בקרב זה, קאי ונוקס כשלו בניסיונן לזכות באליפות זוגות הנשים לאחר שהפסידו לאסקה וקיירי סיין.
הציוות והפיוד עם ראקל גונזלס (2019–2022)
ב-6 בנובמבר, קאי הפסידה לשיינה בייזלר בקרב שאינו היה על חגורת אליפות הנשים של NXT.
ב-15 בנובמבר בתוכנית סמאקדאון, קאי, מיה יים, ריאה ריפלי וטיגן נוקס הפסידו בקרב ארבע נגד ארבע לכרמלה, דנה ברוק, ניקי קרוס וסשה בנקס.
ב-20 בנובמבר, קאי הפסידה לאלופת הנשים של NXT UK, קיי לי ריי, בקרב שאינו היה על התואר.
שלושה ימים לאחר מכן באירוע NXT TakeOver: WarGames, קאי לקחה חלק בקבוצתה של ריפלי לצד ריאה ריפלי, קנדיס לאריי וטיגן נוקס, זאת לאחר שדמות לא ידועה תקפה את מיה יים מאחורי הקלעים.
באותו הקרב קאי הפכה לדמות ההילית, כשתקפה את חברתה לקבוצה, טיגן נוקס.
לעומת זאת, קאי הוכרזה לאחת המנצחות בקרב ה-WarGames כחלק מקבוצת ריפלי עקב הכללתן בקבוצה, מבלי להשתתף כלל בקרב.
ב-11 בדצמבר, קאי ניצחה את מיה יים.
ב-1 בינואר 2020, קאי קיבלה את פרס הכוכבת העתידית של NXT של השנה החולפת כחלק מפרסי סוף השנה של NXT.
באירוע הרויאל ראמבל, שנערך ב-26 בינואר, קאי התחרתה בקרב הרויאל ראמבל המסורתי, כשנכנסה לקרב כמספר ה-15, אך הודחה על ידי צ'לסי גרין.
שלושה ימים לאחר מכן, קאי הפסידה לטיגן נוקס.
ב-12 בפברואר, קאי גברה על קנדיס לאריי, כשלאחר הקרב נוקס תקפה את קאי עד שצוות האבטחה הפריד ביניהן.
באירוע NXT TakeOver: Portland, שנערך ב-16 בפברואר, קאי ניצחה את טיגן נוקס בקרב רחוב לאחר עזרה מצידה של ראקל גונזלס.
ב-4 במרץ, קאי גברה פעם נוספת על טיגן נוקס, הפעם במסגרת קרב כלוב.
ב-11 במרץ, קאי הפסידה למיה יים בקרב אשר קבע את המעפילה לקרב הסולם לאירוע NXT TakeOver: Tampa Bay, שיקבע את הטוענת לכתר לאליפות הנשים של NXT.
ב-1 באפריל, קאי השתתפה בקרב גאונטלט אשר הכיל את כל המתמודדות שלא הצליחו להעפיל לקרב הסולם, ובו היא ניצחה את שוטצי בלאקהארט כדי להשיג את המקום האחרון בקרב הסולם.
עקב התפרצות מגפת הקורונה, ארגון ה-WWE נאלץ לבטל את האירוע NXT TakeOver: Tampa Bay, וכתוצאה מכך הקרב נערך לבסוף ב-8 באפריל בתוכנית השבועית של NXT, ובו איאו שיראי ניצחה.
ב-22 באפריל, קאי וראקל גונזלס ניצחו בקרב זוגות את טיגן נוקס ושוטצי בלאקהארט.
באירוע NXT TakeOver: In Your House, שנערך ב-7 ביוני, קאי, ראקל גונזלס וקנדיס לאריי הפסידו בקרב שלוש נגד שלוש למיה יים, שוטצי בלאקהארט וטיגן נוקס.
ב-29 ביולי, קאי וקנדיס לאריי הפסידו בקרב זוגות לאיאו שיראי וטיגן נוקס.
ב-5 באוגוסט, קאי גברה על ריאה ריפלי בקרב אשר קבע את הטוענת לכתר לאליפות הנשים של NXT באירוע NXT TakeOver XXX.
באירוע זה, שנערך ב-22 באוגוסט, קאי לא הצליחה לזכות בתואר לאחר שהפסידה לאיאו שיראי.
ב-30 בספטמבר, קאי הפסידה לשוטצי בלאקהארט.
ב-4 בנובמבר, היא גברה על אמבר מון.
באירוע NXT TakeOver: WarGames, שנערך ב-6 בדצמבר, קבוצת קנדיס (קנדיס לאריי, דקוטה קאי, ראקל גונזלס וטוני סטורם) ניצחה את קבוצת שוטצי (שוטצי בלאקהארט, אמבר מון, ריאה ריפלי ואיאו שיראי) במסגרת קרב ה-WarGames.
ב-23 בדצמבר, קאי נחלה הפסד לריאה ריפלי.
ב-27 בינואר, קאי וראקל גונזלס ניצחו את אלייה וג'סי קמאה בסיבוב הראשון של טורניר הזוגות לזכר דאסטי רודס הראשון בתולדות הארגון.
שבוע לאחר מכן, השתיים גברו על קיידן קרטר וקייסי קטנזארו בשלב חצי הגמר על מנת להעפיל לגמר.
גמר זה, שנערך ב-14 בפברואר במסגרת האירוע NXT TakeOver: Vengeance Day הפגיש את קאי וגונזלס ואת אמבר מון ושוטצי בלאקהארט לקרב שבו קאי וגונזלס גברו על האחרונות וכתוצאה מכך הפכו למחזיקות הראשונות בגביע טורניר הזוגות לזכר דאסטי רודס לנשים.
בעקבות זכייתן, השתיים קיבלו קרב עתידי על אליפות זוגות הנשים של ה-WWE, שנערך ב-3 במרץ, ובו הם הפסידו באופן מעורר מחלוקת לאלופות, ניה ג'קס ושיינה בייזלר.
שבוע לאחר מכן, כתוצאה מצורת ההפסד, הג'נרל מנג'ר של NXT, ויליאם ריגל, הציג בפניהן את אליפות זוגות הנשים של NXT ואף הכתיר אותן לאלופות הזוגות הראשונות.
לעומת זאת, כבר באותו הערב, הן הפסידו את חגורות האליפות לאמבר מון ושוטצי בלאקהארט.
ב-17 במרץ, קאי גברה על זואי סטארק.
שבוע לאחר מכן, קאי וראקל גונזלס ניצחו בקרב זוגות את איאו שיראי וזואי סטארק.
ב-25 במאי, קאי וגונזלס הפסידו לאמבר מון ושוטצי בלאקהארט.
ב-13 ביולי, קאי ניצחה את אמבר מון.
במהלך השבועות שבאו לאחר זכייתה של גונזלס באליפות הנשים של NXT בלילה הראשון של האירוע NXT TakeOver: Stand & Deliver, שנערך ב-7 באפריל, החלה להתפתח מתיחות בין השתיים, כאשר גונזלס החלה להראות צד יותר אמפתי בקרב קהל הצופים.
לבסוף, קאי בגדה בגונזלס ב-27 ביולי, כאשר השתיים היו בזירה ודנו בנושא מי הבאה בתור להתמודד מול גונזלס על התואר.
צעד זה ביסס באופן ברור את מטרתה של קאי להפוך לאלופת הנשים הבאה של NXT על חשבון גונזלס, מטרה שהובילה לסיום החברות בין השתיים.
ב-10 באוגוסט, קאי גברה על סאראי.
באירוע NXT TakeOver 36, שנערך ב-22 באוגוסט, קאי כשלה בניסיונה לזכות באליפות הנשים לאחר שהפסידה לגונזלס.
בפרק הספיישל NXT Halloween Havoc, שנערך ב-26 באוקטובר, קאי חזרה כדמות מסתורית אשר הכתה את גונזלס בגבה בעזרת את וגרמה לה להפסיד את אליפות הנשים למנדי רוז במסגרת קרב רחוב.
ב-30 בנובמבר בפרק של התוכנית NXT 2.0, קאי הפסידה לקיי לי ריי בקרב סולם אשר קבע מי מהקבוצות תקבלנה את היתרון לקרב ה-WarGames, שיתקיים באירוע NXT WarGames.
באירוע זה, שנערך ב-5 בדצמבר, קאי וטוקסיק אטרקשן (ג'יג'י דולין, ג'ייסי ג'יין ומנדי רוז) הפסידו לקורה ג'ייד, איאו שיראי, קיי לי ריי וראקל גונזלס במסגרת קרב ה-WarGames המסורתי.
ב-14 בדצמבר בפרק של התוכנית NXT 2.0, קאי הפסידה לקורה ג'ייד.
שבוע לאחר מכן בתוכנית, קאי הפסידה לראקל גונזלס בקרב רחוב.
במופע המקדים לאירוע NXT Stand & Deliver, שנערך ב-2 באפריל, קאי וגונזלס זכו באליפות זוגות הנשים של NXT בפעם השנייה בקריירה שלהן לאחר שגברו על טוקסיק אטרקשן (ג'יג'י דולין וג'ייסי ג'יין).
לעומת זאת, תקופת כהונתן נמשכה כשלושה ימים לאחר שהפסידו בקרב החוזר בפרק העוקב של התוכנית.
ב-12 באפריל, קאי כשלה בניסיונה לזכות באליפות הנשים של NXT לאחר שהפסידה לאלופה, מנדי רוז.
ב-30 ביולי 2022 במסגרת האירוע סאמרסלאם, קאי הוחתמה ב-WWE בחזרה, כשהופיעה לצידן של ביילי ואיאו סקיי (לשעבר איאו שיראי), כשהשלוש ייסדו קבוצה.
היא הצטרפה באופן רשמי למותג Raw, כשביססה את דמותה כבלתי חביבה על הקהל.
היא ערכה את הבכורה שלה במותג זה לילה לאחר מכן בפרק העוקב של התוכנית Raw, כשתקפה ביחד עם ביילי וסקיי את בקי לינץ', אלכסה בליס ואסקה.
ב-8 באוגוסט, קאי וסקיי ניצחו את דנה ברוק וטמינה בסיבוב הראשון של הטורניר להכתרת אלופות זוגות הנשים של ה-WWE, כשבשלב חצי הגמר הן גברו על בליס ואסקה.
לעומת זאת, השתיים נוצחו בשלב הגמר על ידי אלייה וראקל רודריגז.
חרף ההפסד, הן הצליחו לשים ידן על אליפות זו ב-12 בספטמבר בפרק של התוכנית Raw, כאשר הן ניצחו את אותן אלייה ורודריגז וזכו באליפות זוגות הנשים.
ב-3 באוקטובר, קאי רשמה ניצחון על קנדיס לאריי.
ב-21 באוקטובר בפרק של התוכנית סמאקדאון, קאי וסקיי הגנו בהצלחה על חגורות האליפות מול ראקל רודריגז ושוטצי.
ב-31 באוקטובר בפרק של התוכנית Raw, קאי וסקיי הפסידו את חגורות האליפות לאלכסה בליס ואסקה.
ב-16 בדצמבר בפרק של התוכנית סמאקדאון, השתיים רשמו הגנה מוצלחת נוספת על התואר, הפעם מול ליב מורגן וטיגן נוקס.
ב-27 בפברואר 2023, קאי וסקיי הפסידו את חגורות האליפות לבקי לינץ' וליטה.
לקראולי יש אח בשם ארל ואחות בשם ניירין, הצעירים ממנה.
היא הייתה מעצבת גרפית לפני שהפכה להיות מתאבקת.
קראולי מאורסת למתאבק האוסטרלי ברנדן ויק, ששם הבמה שלו הוא אליוט סקסטון.
אליפות הנשים של IPW (3 פעמים)
PWI דירג אותה במקום ה-21 מתוך 50 המתאבקות הטובות ביותר לשנת 2016
אליפות הנשים של PWWA (פעם אחת)
הישגים בארגון ההיאבקות Shimmer Women Athletes
אליפות הזוגות של Shimmer (פעם אחת) - עם היידי לאבלייס
אליפות זוגות הנשים של ה-WWE (פעמיים) - עם איאו סקיי
אליפות זוגות הנשים של NXT (פעמיים, האלופות הראשונות) - עם ראקל גונזלס
טורניר הזוגות לזכר דאסטי רודס (2021) - עם ראקל גונזלס
הכוכב העתידי של NXT (2019)
דקוואן ג'ונס הוא כדורסלן אמריקאי המשחק בעמדות הסמול פורוורד והקלעי בנישינומיה סטורקס.
בכל ארבע השנים בהם שיחק ג'ונס באוניברסיטת מיאמי, רשם ג'ונס נתונים של 508 נקודות 268 ריבאונדים, 53 אסיסטים, 52 חטיפות ו-51 בלוקים ב-111 משחקים.
ב-25 בנובמבר 2009, הוא רשם את שיא הקריירה שלו במכללות כאשר קלע 16 נקודות נגד חוף המפרץ פלורידה.
ב-20 בדצמבר 2011, ג'ונס קיבל אישור לחזור לליגה לאחר שסיים את העונה הראשונה שלו עם 10 משחקים בלבד עקב חוסר ראיות בחקירה של ה-NCAA.
ב-29 במרץ 2012, הוא השתתף בתחרות ה-24 במכללות של הטבעות ושלשות.
לאחר שלא נבחר בדראפט 2012, ג'ונס הצטרף לאורלנדו מג'יק בליגת הקיץ של ה-NBA.
ב-29 בספטמבר 2012, הוא חתם באורלנדו מג'יק.
ב-27 במרץ 2013, עשה ג'ונס את משחקו הטוב ביותר באותה עונה כאשר קלע 13 נקודות בהפסד 108-114 לשרלוט הורנטס.
בחודש יולי 2013, ג 'ונס חזר לליגת הקיץ במדי אורלנדו מג'יק.
ב-29 בספטמבר 2013, הוא חתם ב-סקרמנטו קינגס.
למרות זאת, ב-15 באוקטובר 2013, הוא נחתך מהקבוצה לאחר ששיחק במשחק אחד בלבד.
בנובמבר 2013 עבר ג'ונס לסטוקטון קינגס מ-ליגת הפיתוח של ה-NBA.
בחודש יולי 2014,שיחק ג'ונס בליגת הקיץ של אורלנדו במדי אינדיאנה פייסרס] ושיחק בניו אורלינס פלניקס בליגת הקיץ של ה-NBA.
ב-27 ביולי חתם ג'ונס לעונה פלקנסטרו קאנטו.
ב-8 בינואר 2015, הוא השתתף בתחרות ההטבעות של הליגה.
הוא היה גם חלק ממשחק הכוכבים של הליגה שנערך ב-17 בינואר, ג'ונס קלע 26 נקודות והוביל את נבחרתו לניצחון במשחק, 146-143. בליגה ג'ונס העמיד ממוצעים של 8.2 נקודות ו-3.3 ריבאונדים ב-35 משחקים.
הוא גם ממוצעים 8.2 נקודות ו-4.3 ריבאונדים ב-17 משחקים ביורוקאפ.
ב-25 בספטמבר 2015, חתם ג'ונס באטלנטה הוקס.
עם זאת, ב-24 באוקטובר נחתך מהקבוצה.
ב-29 בנובמבר הוא חתם בצ'יבה ג'טס פונאבאשי היפנית.
ב-15 בספטמבר 2016, ג'ונס חתם בליל מטרופול הצרפתית.
ב-7 בספטמבר 2017, ג'ונס חתם באינדיאנה פייסרס.
הוא היה נחתך מהסגל ב-14 באוקטובר.
הוא חתם בפורט ויין מאד אנטס ובסיום העונה זכה בתואר השחקן המשתפר.
ב-5 במאי חתם ג'ונס באנחוי ווני הסינית.
ב-31 ביולי 2018 חתם ג'ונס בקבוצה הישראלית הפועל חולון לעונה עם אופציה לאחת נוספת.
דקוזאורוס (שם מדעי: Dakosaurus; משמעות השם: "לטאה נשכנית") הוא סוג של זוחל נכחד שהיה קרוב לתנינאים המודרניים אך היה זוחל ימי מובהק.
הוא חי בתור היורה המאוחר עד לתחילת הקרטיקון.
זוחל ימי זה נמצא ב-1856 בגרמניה, ושיניו נראו כמו שיני מגלוזאורוס שחי באותו אזור.
בהמשך התברר שהיו שייכות לתנינאי בעל לסת רחבה מלאת שיניים חדות.
הוא קיבל את שמו עקב מלתעותיו המאיימות.
המאובנים שלו הגיעו מרחבי אירופה, רוסיה, ארגנטינה ומקסיקו.
כיום מסווגים שני מינים תחת הסוג אך בעבר היו יותר שחלקם עברו לסוגים אחרים כמו הגיאוזאורוס.
יצור זה היה טורף-על מפיל אימה על היצורים הימיים באזור מחייתו.
לא ברור אם התרבה במים או יצא בדומה לצבים ימיים להטיל ביצים ביבשה.
אורכו של הדקוזאורוס הגיע לאורך 4–5 מטר וזנבו הארוך שימש להיגוי במים ביעילות גדולה בהרבה מאלה של התניניים המודרניים.
הוא היה צייד אימתני שהזכיר את האורקה המודרנית, אך רוב טרפו הורכב מדגים.
עם זאת מבנה שיניו נועד לחתוך ולשסע גם טרף גדול יותר כמו מיני איכתיוזאוריים, פליוזאורים שונים, פטרוזאורים שעפו מעל ואף תניני ים אחרים.
זוחל ימי זה מופיע בסרט Sea Rex 3D ובמשחק עולם היורה: המשחק.
בשפות פורמליות, דקדוק תלוי-הקשר הוא דקדוק אשר כל כלל יצירה בו הוא מהצורה כאשר Α ו B הן מחרוזות כלשהן של משתנים דקדוקיים וסימנים טרמינליים כך ש.
דקדוק תלוי הקשר יוצר שפה תלוית הקשר (טיפוס 3 בהיררכיה של חומסקי).
המונח "תלוי הקשר" מציין כי כלל היצירה עבור A מתבצע עם חשיבות לשאלה מה נמצא מימינו ומשמאלו של A כלומר עם חשיבות להקשר בו הוא מופיע.
דקדוק תלוי הקשר מוגדר על ידי הרביעייה , כאשר:
כל כלל הופך משתנה למחרוזת של אותיות ומשתנים כך ש ו
דקוואן קוק הוא כדורסלן אמריקאי, המשחק בעמדת הקלע שקבוצתו האחרונה הייתה עירוני נס ציונה מליגת העל.
בין השנים 2007–2013 שיחק עבור 4 קבוצות שונות בליגת ה-NBA, ובעונת זכה בתחרות השלשות של ה-NBA.
קוק נולד וגדל בעיר דייטון שבאוהיו.
בשנת 2006 הוביל את קבוצת הכדורסל של "תיכון דנבר" לזכייה באליפות ליגת התיכונים השנייה של אוהיו, לצדו של נוריס קול.
בסיום אותה עונה, בה רשם ממוצעים של 24.5 נקודות, 6.0 ריבאונדים ו-5.0 אסיסטים למשחק, נבחר להשתתף במשחק מקדונלד'ס אול-אמריקן.
בשנת 2007 החל ללמוד באוניברסיטת המדינה של אוהיו ("אוהיו סטייט"), והצטרף לקבוצת הכדורסל שלה יחד עם גרג אודן, מייק קונלי ואות'לו האנטר.
לאורך עונתו היחידה בליגת המכללות קלע 9.8 נקודות בממוצע למשחק, וסייע לאוהיו סטייט להעפיל לגמר טורניר אליפות המכללות, בפעם הרביעית בתולדותיה.
במשחק הגמר עצמו קלע קוק 2 נקודות בלבד, וקבוצתו הפסידה מול אוניברסיטת פלורידה בתוצאה 75–84. בסיום אותה עונה הודיעו קוק, אודן וקונלי על עזיבתם את האוניברסיטה לטובת התמודדות בדראפט ה-NBA.
בדראפט ה-NBA 2007 נבחר קוק על ידי מיאמי היט, בבחירה ה-21. ב-3 עונותיו כשחקן ההיט קלע 8.0 נקודות בממוצע למשחק, כמחליפו מהספסל של דוויין ווייד.
בסוף-שבוע האולסטאר זכה קוק בתחרות השלשות, לאחר שגבר על רשארד לואיס וג'ייסון קאפונו בסיבוב הגמר.
בערב דראפט 2010 הועבר קוק יחד עם הבחירה ה-18 (אריק בלדסו) לאוקלהומה סיטי ת'אנדר, בתמורה לבחירה ה-32 (דקסטר פיטמן).
בפלייאוף הודחו הת'אנדר בגמר האזור המערבי על ידי דאלאס מאבריקס, ובפלייאוף העפילה הקבוצה לגמר ה-NBA, אולם הפסידה מול מיאמי היט בתוצאה 1–4. בשתי עונותיו באוקלהומה סיטי תרם קוק 5.5 נקודות בממוצע למשחק.
בקיץ 2012 הועבר יחד עם ג'יימס הארדן, קול אולדריץ' ולזאר הייוורד ליוסטון רוקטס, בתמורה לקווין מרטין, ג'רמי לאמב ו-3 בחירות דראפט עתידיות.
בינואר 2013, לאחר 16 משחקים עם הרוקטס, שוחרר מהקבוצה וחתם על חוזה בשיקגו בולס עד לסיום עונת .
בנובמבר 2013 עזב את ליגת ה-NBA, וחתם על חוזה בקבוצת בודיוולניק קייב מליגת העל האוקראינית והיורוליג.
במשחקו הראשון ביורוליג, מול צסק"א מוסקבה, הצטיין עם 16 נקודות, אולם בשלושת המשחקים הבאים קלע 20 נקודות בסך הכול, ובינואר 2014 שוחרר מהקבוצה.
כשבועיים לאחר מכן חתם על חוזה עד לסיום עונת 2013/2014 בקבוצת טייגרס טיבינגן מליגת העל הגרמנית.
בעונת 2014/2015 שיחק עבור רואן בסקט, וב-32 משחקיו עמה בליגת העל הצרפתית רשם ממוצעים של 15.9 נקודות, 3.7 ריבאונדים ו-1.8 אסיסטים למשחק.
באוגוסט 2015 עבר לשחק בבנפיקה ליסבון הפורטוגלית.
ב-13 במרץ 2016 קלע שיא קריירה של 44 נקודות במשחק מול פורטו.
בעונת 2016/2017 שיחק עבור קבוצת "שמידור טהראן" האיראנית.
בקיץ 2017 חתם על חוזה בקבוצת עירוני נס ציונה, אשר חזרה באותה עונה להשתתף בליגת העל הישראלית.
בשתי עונותיו הראשונות בנס ציונה הוביל את קלעי הקבוצה, עם ממוצעים של 16.3 ו-17.1 נקודות למשחק, בהתאמה.
את עונת סיימה נס ציונה במקום השמיני בליגה ובעונת סיימה במקום החמישי; בשתי העונות הודחה מהפלייאוף בשלב רבע הגמר.
במשחק החמישי של עונתו השלישית בקבוצה, ב-1 בדצמבר 2019, קלע קוק 34 נקודות במשחק שנגרר לשתי הארכות מול הפועל גלבוע גליל.
באוגוסט 2020 חתם על חוזה בהפועל תל אביב, אך זה בוטל בעקבות נסיבות טכניות באשר ליציאתו מארצות הברית.
ספר דקדוקי הטעמים, הנקרא גם ספר מדקדוקי הטעמים או מחברת בן אשר הוא ספר העוסק בכללים שונים מכללי טעמי המקרא והניקוד.
הספר הוא מראשוני העוסקים בענייני דקדוק עברי.
הוא מונה גם תופעות ויוצאי דופן בסגנון ספרות המסורה, וכתיבתו מיוחסת לאהרן בן אשר, מהמפורסמים שבבעלי המסורה.
החל מהמאה השמינית לספירה נפוץ בין בעלי המסורה המנהג לנסח חיבורים העוסקים בענייני מסורה ודקדוק הכתובים ב'חרוזות'.
על פי אהרן דותן, הפרקים המרכיבים את ספר דקדוקי הטעמים נכתבו לראשונה קודם למאה העשירית, תקופתו של בן אשר, על ידי מחברים שונים.
עד המאה העשירית הספיק הספר לצבור גרסאות שונות.
פרקים אלה הגיעו לידינו בכתבי יד רבים, השונים זה מזה בסדרם ומספר הפרקים שביניהם.
בין כתבי היד האחרים של החיבור ניכרת עריכה הדוקה, שנעשתה על ידי עורך אחד, וייתכן שהוא אהרן בן אשר, שהספר כולו יוחס לו.
עם זאת, בספר ישנן גם הוספות מתקופה המאוחרת לו.
פתיחת הספר מייחסת אותו לאהרן בן אשר.
כמו כן הספר מיוחס לבן אשר במקורות אחרים, החל מסוף המאה ה-13. הנמסר בספר דומה מאוד לנוסח כתר ארם צובא, המיוחס גם הוא לבן אשר.
עם זאת, ישנן סתירות בין המסורה שבכתר ובין הספר, וכן בין כללי השווא הנע בכתר לבין דרך הסימון בספר, כך שקשה לייחס שניהם למחבר אחד.
ספר דקדוקי הטעמים כולל עשרים וששה שערים קצרים, המנוסחים ברובם בחריזה.
במהדורות הספר הנפוצות, המבוססות על אוספי כתבי מסורה הנספחים למצחפי המסורה, יחד עם הערות המסורה שהצטרפו אל הספר עלה מספר השערים לכשבעים וששה.
שני הפרקים הראשונים של הספר עוסקים בתיאור טעמי המקרא, ובהצגת שלושת חלקי התנ"ך ודרכי הכתיבה השונות שלהם.
במהדורות הספר הנפוצות נמצאים ביניהם גם תיאור של האותיות, סימני הניקוד, וכללי דקדוק שונים.
יתר שערי הספר מציגים כל אחד כלל קצר, תוך הצגת דוגמאות מהתנ"ך לכלל, וציון היוצאים ממנו.
פרקי הספר פונים לקורא הבקיא בענייני המסורה, ואינם עוסקים בביאור עניינים בסיסיים.
הם עוסקים בכללי משרתי כמה מן הטעמים, הן מטעמי אמ"ת הן מטעמי כ"א ספרים, בשינויי הגיית מילים על פי ההטעמה שלהן ובאופן הניקוד של מילים מסוימות.
עיקר הספר עוסק בהשפעת הטעמים על ענייני דקדוק והגייה; רוב הפרקים סובבים סביב תנועת השווא: הנעת השווא באמצע מילה, אופן סימון השווא הנע, ומשמעותו של השווא למניין ההברות לצורך הצבת הטעמים.
מן הספר עולה שיטתו, שהנעתו של השווא תלויה הרבה בגעיות ובטעמים, כלומר בהקשר המוזיקלי, ולא בכללים הקשורים לתורת הצורות.
הספר שימש בעיקר כנספח למצחפים הכוללים את התנ"ך, יחד עם רשימות מסורה אחרות.
ביניהם, למשל, כתר ארם צובא.
פעמים רבות שימש הספר במצחפי המקרא כחומר לעיטורים סביב תוכן כתבי היד, כשהסופר לא מתאמץ להעתיק כראוי, והוא מביא את הנוסח בצורה קטועה, חלקית ומבולבלת.
פרקים מספרי דקדוק ומסורה המאוחרים לספר, למשל מחברת התיג'אן התימנית, מבוססים עליו ומהווים מעין פרפרזה שלו.
הספר נדפס כבר עם הדפוס הראשון של המקראות הגדולות - בוונציה בשנת רע"ו.
מהדורה מדעית של הספר נדפסה על ידי יצחק בֶּר, והרמן לברכט שטרק בשנת 1879. במהדורה זו נכנסו אל תוך הספר כמה רשימות מסורה אחרות, שנספחו יחד איתו למצחפי התנ"ך.
מהדורה מדעית מקיפה יותר יצאה לאור על ידי אהרן דותן בשנת תשכ"ז.
מהדורה זו מתבססת על גרסתו הערוכה של הספר מן המאה העשירית.
היא נערכה ע"פ כתבי יד רבים, הושב בה סדר הפרקים אל מכונו כפי המשתקף בכתבי היד, ולספר צורפו מבוא, אפראט, פירושים והערות.
סופי אלטון , הידועה בשם הבמה שלה, דקוטה (Dakota), היא זמרת-יוצרת בריטית.
היא ידועה בעיקר בזכות גרסת הכיסוי שביצע יחד עם ג'ונאס בלו לסינגל "Fast Car" של טרייסי צ'פמן.
ב-4 בדצמבר 2015, היא השתתפה בגרסת הכיסוי של ג'ונאס כחול לסינגל "Fast Car" של טרייסי צ'פמן.
הסינגל הגיע, בשיאו, למקום השני במצעד הסינגלים הבריטי, למקום הראשון במצעד הדאנס הבריטי, למקום השני במצעד הסינגלים האירי, ולמקום הראשון במצעד שירי הדאנס קלאב.
ב-2016, היא הוציאה את הסינגל "Long Hot Summer".
ב-2017, היא הוציאה, בשיתוף עם אלכס רוס וטי-פיין, בגרסת הכיסוי לסינגל "Dreams" של גבריאלה .
גרסת הכיסוי הגיעה למקום ה-19 במצעד ה-Hitseekers האוסטרלי.
ב-20 ביולי 2018, דקוטה הוציאה את המיני-אלבום הראשון שלה, Call Me When You Get This.
ב-2018, היא הוציאה, בשיתוף פעולה עם Not3s , את הסינגל "Sober".
בהמשך השנה, היא הוציאה את הסינגל "Hate Loving You" ו-"Hey Mamma".
ב-2021, היא הוציאה, בשיתוף פעולה עם אלכס גאודינו , את הסינגל "All I think of is You".
דקוטה דולבי הוא שחקן קולנוע וטלוויזיה קנדי.
דולבי נולד בוונקובר, קולומביה הבריטית, קנדה.
הוא מבלה את זמנו בין עיר הולדתו מייפל רידג' וונקובר.
הוא למד שנתיים משחק בקורס של השחקן זוכה פרס ג'מיני פיל גריינג'ר וסיים בהצטיינות בספטמבר 2014. דולבי המשיך בלימודי המשחק ב-New Image College.
דולבי הופיע לראשונה בסרטים קצרים.
בשנת 2011 שיחק דולבי בתפקיד ראשי בסרט הקצר עטור הפרסים "Why Does God Hate Me?", שכתב וביים ג'ואל אשטון מקארתי.
הסרט הוצג בפסטיבל הקולנוע של ניו יורק ובפסטיבלי קולנוע אחרים ברחבי העולם.
הופעת הבכורה של דולבי בקולנוע הייתה בסרט "The Woodcarver" לצד ג'ון רצ'נברגר.
בשנת 2014 שיחק בין היתר בתפקיד חוזר בסדרת הטלוויזיה "השמיים נופלים", בסרט הקולנוע "Black Fly" עליו היה מועמד לפרס ליאו לשחקן בסרט קולנוע, ובסרט "Sitting on the Edge of Marlene".
באותה שנה שיחק בסרט הקצר "Roar" עליו היה מועמד לפרס ליאו לשחקן בסרט קצר.
באותה שנה כתב, הפיק וביים את הסרט הקצר "That Strawberry?".
בשנת 2015 שיחק בתפקיד חוזר בסדרת הטלוויזיה "איי זומבי".
שנה לאחר מכן שיחק בסרט הטלוויזיה "Pretty Little Addict" מבית רשת הטלוויזיה לייפטיים.
בשנת 2016 שיחק בסרט הקולנוע "The Warriors Gate".
בשנת 2021 שיחק בסרט הקולנוע "The Last Victim".
באותה שנה לוהק לצד טום בליית' לגלם את ג'ק בקווית' בסדרת הטלוויזיה של רשת Epix "בילי הנער".
דקוטה לותר הוא שחיינית אמריקאית, אלופת העולם בבריכת 25 מטר (מלבורן 2022) במשחה ל-200 מטר פרפר.
לותר נולדה וגדלה באוסטין, טקסס.
אמה, ויטני הדג'פאת', הייתה שחיינית מצטיינת, סגנית אלופה אולימפית (אטלנטה 1996) במשחים ל-100 מטאר גב ול-200 מטר גב.
באליפות העולם שנערכה בבודפשט, הונגריה בסוף יולי 2017 סיימה במקום 15 במשחה ל-200 מטר פרפר בתוצאה של 2:09.55 דקות.
בשלב המוקדמות היא קבעה תוצאה של 2:08.86 דקות ועלתה לשלב חצי הגמר מהמקום העשירי.
באוניברסיאדה שנערכה בנאפולי, איטליה ב-2019 היא זכתה ב-3 מדליות, 2 זהב ו-1 כסף.
מדליות זהב, במשחה ל-200 מטר פרפר (2:07.92 דקות) ובמשחה שליחות 4x100 מטר מעורב ומדליית כסף במשחה ל-100 מטר פרפר (58.82 שניות).
באליפות העולם בבריכת 25 מטר שנערכה במלבורן, אוסטרליה ב-15 בדצמבר זכתה במדליית זהב במשחה ל-200 מטר פרפר בתוצאה של 2:03.37 דקות, לפני האלי פליקינר מארצות הברית (2:03.78 דקות) ואליזבת דקר מאוסטרליה (2:03.94 דקות).
אוניית המערכה דקוטה הצפונית (BB-39) ) הייתה אוניית מערכה דרדנוט של צי ארצות הברית, האונייה השנייה בסדרת דלאוור, האונייה האחות שלה היחידה הייתה דלאוור.
דקוטה הצפונית הונחה במספנת נהר פור בדצמבר 1907, הושקה בנובמבר 1908 ונכנסה לשירות בצי האמריקני באפריל 1910. היא הייתה חמושה בסוללה ראשית של עשרה תותחי והייתה מסוגלת להגיע למהירות מרבית של 21 קשרים (39 קמ"ש).
דקוטה הצפונית הייתה כלי השיט הראשון של הצי האמריקני שנקרא על שם המדינה ה-39.
לדקוטה הצפונית הייתה קריירה שלווה; היא נכחה במהלך הכיבוש של וראקרוס על ידי ארצות הברית ב-1914, אך לא השתתפה בפעולה.
לאחר כניסת ארצות הברית למלחמת העולם הראשונה באפריל 1917, דקוטה הצפונית נשארה בארצות הברית, והכשירה אנשי צוות לצי המתרחב במהירות בזמן המלחמה, ולכן לא השתתפה בקרב.
היא נשארה בשירות פעיל עד תחילת שנות ה-20 של המאה ה-20, עד שהושבתה על פי תנאי הסכם הצי של וושינגטון בנובמבר 1923, והוסבה לספינת מטרה מבוקרת רדיו.
היא שירתה בתפקיד זה עד 1930, אז הוחלפה בתפקיד זה על ידי יוטה.
ב-1931 היא נמכרה לגריטה ולאחר מכן פורקה.
אבל שלא כמו דרדנוט, כל עשרת התותחים של דקוטה הצפונית יכלו לירות מטח דופן.
בזמן בנייתה, דקוטה הצפונית הייתה אוניית המערכה הגדולה והחזקה ביותר שנבנתה אז בעולם.
האונייה הונעה על ידי טורבינות קיטור של קרטיס עם גלי הנע כפולים וארבעה עשר דוודי פחם של Babcock & Wilcox, שיצרו מהירות מרבית של 21 קשר.
לספינה היה טווח שיוט של במהירות של 12 קשרים (22 קמ"ש).
הסוללה המשנית כללה 21 תותחי 5 אינץ' (127 מ"מ)/50 קליבר Mark 6 המורכבים על תושבות Mark 9 ו-Mark 12 ב-קזמטים לאורך צד הגוף.
כפי שהיה סטנדרטי עבור אוניות ראשה של התקופה, היא נשאה זוג צינורות טורפדו בקוטר , שקועים בגוף שלה בצד הרחב.
חגורת השריון הראשית של דקוטה הצפונית הייתה בעובי 11 אינץ' (279 מ"מ) עובי, בעוד הסיפון המשוריין היה בעובי 2 אינץ' (51 מ"מ).
השדרית של דקוטה הצפונית הונחה במספנת נהר פור בקווינסי, מסצ'וסטס, ב-16 בדצמבר 1907. היא הושקה ב-10 בנובמבר 1908, והושלמה ב-11 באפריל 1910, ולאחר מכן הוכנסה לצי.
ב-8 בספטמבר 1910, האונייה סבלה מפיצוץ מכלי נפט ואש בזמן שהותה בים.